Cuneiform Tablet Kt v/k 14 (AKT 3 97)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ku-ra en-nam-a-šur ù a er-ra-AN.DÙL qí-bi₄-ma um-ma šál-ma-a-šur-ma 2.5 ma-na KÙ.BABBAR ma-ru am-ri-a ḫa-bu-lu-nim ṭup-pá-šu-nu ḫa-ri-im KÙ.BABBAR ša-áš-qí-lá-šu-nu-ma KI èr-ra-DÙL a-na pá-ni-a šé-bi₄-lá-nim 2 ma-na KÙ.BABBAR šu-be-lúm DUMU a-ḫi-šu ša en-na-sú-en₆ ḫa-bu-lam 0.33333 ma-na 5 GÍN KÙ.BABBAR a-ḫa-ma 10 ma-na KÙ.BABBAR ù 1 ma-na AN.NA zu-zu-ta-ì-lí ḫa-bu-lam 0.33333 ma-na 2.5 GÍN KÙ.BABBAR ù ṣí-ba-sú iš-ma-a-šur DUMU da-da 15 GÍN KÙ.BABBAR a-da-na ša ma-ṣa-ra-tim 15 GÍN KÙ.BABBAR a-šur-ma-lik DUMU am-ri-a ṭup-pu-um ša 0.5 ma-na KÙ.BABBAR ù a-nu-qú-um ša pár-zi-lim ša ḫu-bu-ul ta-ki-il₅-a-šur KI en-nam-a-šur DUMU u-zu-a ṭup-pá-am ú a-na-qám er-ša-ma KÙ.BABBAR ù ṣí-ba-sú ta-ki-il₅-a-šur ša-áš-qí-lá-šu ṭup-pu-šu-nu ḫa-ru-mu-tum iš-tí am-tim i-ba-ší-ú i-na KÙ.BABBAR a-nim ša i-ša-qú-lu-ni-ku-nu-tí ší-im É-be-ti KÙ.BABBAR ta-e-ra šu-ma ḫu-ur-ša-am ša a-na É-be-tí-a ṭá-aḫ-ú iš-tí-a ta-dá-an ša-a-ma-ni-šu ša i-ba-ší-ú-ni KÙ.BABBAR ša ší-im É-be-tí ša-bi₄-a-ma ší-tí KÙ.BABBAR KI èr-ra-DÙL šé-bi₄-lá-nim